Kameel – Partytjie – Kameel se gebabbel
Kameel – Partytjie
On November 30, 2019 By KameelIn Die Lewe
My hart se punt kleinseun het agtien geword. Marlé het besluit sy gaan vir hom ‘n partytjie gee…. klaar!!! Niks se “Ag ma ek en my vriende en vriendinne kuier sommer hier by die huis,” nie. Ons dogters en hulle mans is lankal lus vir ‘n lekker dans… en hierdie was ‘n gulde geleentheid. Ouers en tieners saam op die dansbaan. Niks “fancy” nie, net ‘n informele partytjie. Die lokaal is gehuur. Spyseniers vir ‘n spitbraai en bykosse gekry…. en natuurlik ‘n lekker DJ.
Alles het heerlik afgeloop. Die gees was uitbundig. Die musiek luid. Gelukkig is die tieners se “musiek” afgewissel met musiek waarop daar gesokkie kon word. En dan was daar musiek waarop ma’s die tieners se dans probeer naboots het. Skoonseun wou ‘n toespraak lewer, maar sy gemoed het te vol geraak…. die damwal het gebreek, en pa en seun het mekaar vasgehou terwyl hulle trane afvee. Nou goed, dit was nie net pa en seun wat gehuil het nie.
Kameel – Lovedaystraat
Kameel – Loop
24 gedagtes oor “Kameel – Partytjie”
Dit klink nou na ń heerlike partytjie, Kameel!
November 30, 2019 om 8:38 nm	 Antwoord
Dit was. Kyk as jy wil op Fb by towerinne vir ‘n stukkie video. 😊
November 30, 2019 om 8:39 nm	 Antwoord
Lyk my dis die soort partytjie waarvan ek ook hou!
Desember 1, 2019 om 6:25 vm	 Antwoord
“Lanklaas so lekker partytjie gehou,” was die kommentare. Net ‘n lekker saamwees en saamdans. En om alles te kroon was die kos uitstekend.
Desember 1, 2019 om 7:09 vm	 Antwoord
Desember 1, 2019 om 11:49 vm
Ag mooi! Ek sou ook saam gehuil het
Desember 1, 2019 om 11:16 vm	 Antwoord
Christa hy kan bly wees hy het nie dogters nie. Hy sou hulle baie swaar afgegee het by die kansel. Dit was ‘n baie “touching” moment.
Desember 1, 2019 om 11:49 vm	 Antwoord
Ek glo so, klink spesiaal
Desember 1, 2019 om 11:50 vm
Dit klink na ‘n genotvolle familiegeleentheid. Baie geluk met die kleinseun se verjaardag.
Desember 1, 2019 om 2:17 nm	 Antwoord
Dankie Hester, ja dit was. Was ‘n fees om daardie pragtige klomp tieners saam te sien. Sommer lus gekry vir weer jonk wees… hierdie keer net met die regte maats.
Desember 1, 2019 om 2:32 nm	 Antwoord
Veels geluk! So kry oumas en oupas ook nog nuwe herinneringe by ❤
Desember 1, 2019 om 5:03 nm	 Antwoord
Dankie Frannie. Heerlike herhinneringe!!! So lekker om die jongklomp te sien lewe… en hulle toekomsdrome te hoor.
Desember 1, 2019 om 5:16 nm	 Antwoord
Mens is bevoorreg as jy ook in jong kringe kan beweeg
Desember 1, 2019 om 5:21 nm
Heerlike onthou funksie vir die toekoms
Desember 1, 2019 om 7:03 nm	 Antwoord
Definitief. Lekker om jou kinders en hulle kinders, vriende en tieners te sien lag, gesels en dans. 😊
Desember 1, 2019 om 7:25 nm	 Antwoord
Dis so besonders, elke mylpaal moet gevier word, want die lewe is baie kort. Pragtige seun, Kameel!
Desember 2, 2019 om 7:09 vm	 Antwoord
Dankie Perdebytjie. Hy is werklik die aangenaamste mens en het ‘n awesome vriendekring. Dit was heerlik om die klomp te sien lag en dans.
Desember 2, 2019 om 8:02 vm	 Antwoord
Ons hou te min partytjies! Ek sien sommer hierdie knaap gaan nog berge versit…dit wys in sy oë!
Desember 2, 2019 om 9:17 vm	 Antwoord
Dankie Woordnoot. Hy is ‘n seun met hoë ideale en vaste beginsels. Was ‘n blessing om hom op hierdie erf te sien grootword.
Jy is reg ons hou te min partytjie.
Desember 2, 2019 om 9:37 vm	 Antwoord
Dis nou n lekker verjaarsdag. Sommer net partytjie, niks styf en gedwonge nie. Bly jul kon almal so lekker verkeer.
Desember 2, 2019 om 9:26 vm	 Antwoord
Dit was rêgtig lekker om ouers en tieners so saam te sien partytjie hou. Ek het lekker gelag toe my kleinseun kom vertel sy ma dring aan op ‘n partytjie met van sy vriende se ouers… en natuurlik sy tannies en hulle kinders daarby. Ek het vir hom gesê ek is bly want nou kan ek die klomp tieners sien dans. Dit was ‘n groot sukses…. en hy en sy vriende wat hier oorgeslaap het was Saterdag uit soos ‘n kers van moegheid.
Desember 2, 2019 om 9:55 vm	 Antwoord
Ag, dis te heerlik. Ek het ook altyd geniet as die klomp seuns so bymekaar kom saam met die ouers. Klomp seuns het baie daarvan gehou om by Bertus te kuier(omdat daar geen drank of rook was nie)
Desember 2, 2019 om 11:06 nm
Desember 3, 2019 om 9:58 nm	 Antwoord
Baie lekker!!! 😊
Desember 3, 2019 om 10:46 nm	 Antwoord